《仙井晴霞》
清代·张鹏翮

精灵长傍落星池，散作霞光映日时。节与英名垂国史，魂应绝地享崇祠。

松风夜静闻金马，仙井年深见古碑。若使当年身怕死，世间何处有男儿？

作者简介：（1649—1725）四川遂宁人，字运青。康熙九年进士，授刑部主事，累擢河道总督，秉承康熙帝指示，治理黄河。雍正初至武英殿大学士。卒谥文端。有《张文端公全集》。